Hun var deretter vernepleielærer og opplæringsleder ved Emma Hjorths Hjem og arbeidet som logoped før hun ble undervisningsleder ved Statens arbeidsmiljøinstitutt. I 1992 ble hun ansatt ved Kriminalomsorgens utdanningssenter hvor hun ledet et større aksjonsforskningsprosjekt om arbeidsforhold og helse og forsket på menneskerettigheter i fengsler i Estland etter sovjet-tiden. Hun arbeidet også ved Universitetet i Tromsø og ledet et samarbeid med Pomor Universitetet i Arkhangelsk om utdanning av spesialpedagoger. Fra 2001 var hun førsteamanuensis ved NTNU i Trondheim.